Den Nord-Cimbriske Tilskuer, 1829-01-30
Rusland, Tyrkiet og Grækerland. Fra Krigsskuepladsen, skrives der fra Berlin, kan man for Tiden Jntet af Vigtighed have arberette, begge Partier søge at forsvare deres Stilling, og kunne, adskilte fra deres Resourcer ved Bjerge og Vande, intet betydeligt foretage; imidlertid meldes der dog fra Jasse under 5te Januar, at fra Fokschan berettes der, at de russiske Tropper, baade Jnfanterie og Cavallerie, der ere dragne i Vinterqvarteer, saavel der, som i Wallachiet og Moldan, have faaet Ordre til ufortøvet at opbryde til det lille Wallachie og allerede have tiltraadt Marschen den 29de December. Foranledningen hertil er, at Tyrkerne i Widdin have erholdt betydelige Forstærkninger, ogsaa Tichapan Oglu skal med et betydeligt Corps være ankommen fra Nicopoli til Turno paa den venstre Donaubred; (det hedder efter fornævnte Beretninger ogsaa, at Paschaen af Giurgewo skal være udnævnt til Commandant i Silistria, og hans Formand der, forsat i samme Egenskab til Schumlad. J Rusland, blive, efter Privatefterretninger, en Mængde Kanoner støbte, dette synes at vise, at Russerne med en betydelig Armee og Artilleriepark vil til Foraaret drage i Feldten. At den østerrigske Jagttager i den senere Tid har forsvaret den russiske Sag mod Angreb af nogle franske Blade, opvækker Opsigt, da det synes at være Tegn paa visse Modificationer i den østerrigske Politik. Den russiske Eskadre under Admiral Ricord vedbliver at krydse ved Tenedos og at tilbagevise alle med Levnedsmidler ladte Skibe, men have ladet flere med Manufacturvare, tørrede Frugter og Salt lastede Skibe, løbe ind til Constantinopel. Det hedder fra Ancona at de allierede Magters Gesandtere vare afreiste fra Poros til Neapel, og Florentz=Tidende siger, at den russiske Gesandt Hr. v. Ribeaupierre var afseilet den 17de Decb. paa Linieskibet Constantin til Malta, for derfra at begive sig til Neapel, hvorfra der dog skrives under 23de Dec., at de fornævnte allierede Magters Gesandtere ikke endnu vare komne, saa at man veed ikke hvad der er rigtigt. - Fra Constantinopel bekræftes under 24de Decbr. at Tschapan Oglumed 12,000 Mand asiatisk Rytterie er opbrudt mod Donauen, hvorhen ogsaa en af de forhenværende tyrkiske Admiraler Tahir Pascha, som har faaet befalingen over endeel af de ved Adrianopel samlede Tropper, er afmarscheret; Storveziren selv, er med en anden Afdeling opbrudt til Schumla. Fra Armeen i Bulgarien, hvor der formedelst Vinterens Strænghed ingen egentlige Operationer synes at finde Sted, vides der intet med Bestemthed, uden at Hussein Pascha med endeel af hans Tropper ere opbrudte til Silistria, en anden Deel er forlagt i Vinterqvarteer i Districterne omkring ved Balkan. Ogsaa paa Forstærkning af Stridskræfterne i Asien, synes Porten nu at anvende sin Opmærksomhed: Flere Paschaer i Lilleasien, have faaet Ordre til at tilføre Paschaen af Erzerum Forstærkninger, og en Mustapha Nasif-Effendi er beskikket til Finants-Jntendant eller Defterdar for Armeen i Orienten, og er bleven forsynet med de fornødne Fonds, Jnstructioner og Fuldmagter. Den nordamerikanske Gesandt Hr. Offlens Underhandlinger have god Fremgang, og man venter snart at see en Handelstractat bragt istand mellem Porten og Nordamerika, som sikkrer den sidste Stat store Handelsfriheder; hvorvidt Engeland vil kunne taale at dette skeer, vil Tiden vise. Ved den engelske Søemagt i Middelhavet mærker man store Bevægelser, og alt synes at hentyde paa vigtige Tildragelser. Engelænderne, som handle paa Levanten og fornemmelig have deres Fordele ved Fragtfarten, frygte for Nordamerikas Jndflydelse, og ønske derfor den engelske Gesandts Tilbagekomst til Constantinopel, saameget desmere, som der tales om en nordamerikansk Eskadres Ankomst til Middelhavet, og de troe derfor at Porten af den kunne faae Understyttelse mod Grækerne; de Franske have mere phillanthrophiske Anskuelser, og kunne ikke overtale sig til at troe, at Verdens mægtigste Fristat, selv for at opnaae den største Fordeel, ville laane Haanden til det ældste christelige Folks Undertrykkelse. Man har endnu intet Officielt angaaende Bestemmelsen om Grækerlands Grændser, og det er mærkeligt hvad der skrives fra Toulon, at man der ventede den første Afdeling af de fra Morea tilbagevendte Tropper; da Engeland skal have paastaaer Moreas Rømning, og en Tractat, desangaaende være undertegnet i London; "hvad der skal blive af de arme Grækere" - hedder det - veed Gud!" J Attika ligge 10,000 Tyrker. Jmidlertid synes det ikke at være overeensstemmende med Frankerigs Politik, at tilbagedrage sine Tropper paa en Tid, da der tales om at Candien skal besættes af Engelænderne; og der skrives allerede under 20de November fra Aexandrien, at de Allieredes Øine synes nu at være henvendt paa Candien, da der forSuda samledes en talrig Eskadre, ved Synet af hvilken Tyrkerne formodentlig ville bevæges til at rømme Øen; hvorledes det senere er gaaet med Underhandlingerne der, veed man ikke. Fra Alexandrien var til Poros afseilet 2 franske Skibe med 300, paa Kongen af Frankerigs Bekostning løskjøbte græske Slaver- og man har opdaget, at der i Poros skal befinde sig en stor Mængde af disse Ulykkelige. Det synes virkelig ogsaa nu at være indlysende, at det har været Jbrahim Paschas Hensigt at opfylde Sultanens Ordre: at lægge Morea i Aske, at ødelægge og depopulere Landet, og denne befaling skal ikke allene have angaaet Opbrændelsen af 600,000 Oliventræer og 150,000 Figentræer, som ere ødelagte i Peloponnes; men angik Menneskene: hele Befolkningen indtil det 10de Aar, skulle opofres til Sværdet, og Drenge fra 10 Aar og derunder omskiæres. Dog ikke allene i Morea - tilføies der i Algemeine Zeitung – er dette Planen, men Beslutningen at udrydde den christelige Befolkning i Tyrkiet eller tvinge den til Antagelse af den mahomedanske Troe, er almindeligere end den nogensinde før har været, kun for saavidt at dette kan udføres, ansee Tyrkerne deres Riges Sikkerhed og Opretholdelse i Europa for muelig. Efter de seneste Efterretninger fra Grækerland, skal Fyrst Ypsilant, efter at have besat Salona, være marscheret til Arta, for at støde til General Church, og skal allerede være 10,000 Mand stærk. General Churches Corps, skjøndt bestaaende for Størstedelen af irregulaire Tropper, anslaas til det samme Antal, og de skulle i Forening agere i Epirus.